ముష్ఫికర్ రహీమ్

ముష్ఫికర్ రహీమ్ (జననం 1987 మే 9) బంగ్లాదేశ్ జాతీయ క్రికెట్ జట్టు మాజీ కెప్టెన్, వైస్ కెప్టెన్. అతను కుడిచేతి వాటం మిడిల్ ఆర్డర్ బ్యాటరు, వికెట్ కీపరు.

ముష్ఫికర్ తన అంతర్జాతీయ కెరీర్‌ను, 2005లో 16 ఏళ్ల వయసులో ఇంగ్లండ్‌పై ప్రారంభించాడు. అతని కెరీర్‌లో తొలి టెస్టు మ్యాచ్‌లో స్పెషలిస్టు బ్యాట్స్‌మెన్‌గా ఆడించారు. తద్వారా లార్డ్స్ క్రికెట్ స్టేడియంలో ఆడిన అతి పిన్న వయస్కుడైన ఆటగాడిగా నిలిచాడు. అతను బంగ్లాదేశ్ స్పిన్ దాడికి మద్దతుగా నిల్చిన సమర్థుడైన కీపరు. 2010లో భారత్‌తో జరిగిన టెస్టులో అతని ఖ్యాతి వచ్చింది. అతను 11,000 పరుగులు చేసి, 400+ అవుట్‌లు చేసిన వికెట్ కీపర్‌గా అత్యుత్తమ ఆటగాళ్ళలో ఒకడు.

బంగ్లాదేశ్ మాజీ కోచ్ జామీ సిడాన్స్ ప్రకారం, ముష్ఫికర్ రహీమ్ బ్యాటింగ్ చాలా బహుముఖంగా ఉంట్యుంది. అతను టాప్ ఆర్డర్‌లో ఒకటి నుండి ఆరు వరకు ఎక్కడైనా బ్యాటింగ్ చేయగలడు. అతన్ని బంగ్లాదేశ్ అభిమానులు "మిస్టర్ డిపెండబుల్" అని పిలుస్తారు. ప్రతి ఫార్మాట్‌లోనూ 1000+ పరుగులు చేసిన కొద్దిమంది కీపర్‌లలో ఒకడు. అతను టెస్టు క్రికెట్‌లో బంగ్లాదేశ్ తరపున అత్యధిక వ్యక్తిగత స్కోరరు. టెస్టు క్రికెట్ చరిత్రలో రెండు డబుల్ సెంచరీలు చేసిన ఏకైక వికెట్ కీపర్-బ్యాట్స్‌మన్. టెస్టుల్లో మూడు డబుల్ సెంచరీలు సాధించిన ఏకైక బంగ్లాదేశ్ బ్యాట్స్‌మన్ కూడా. 150 అంతర్జాతీయ మ్యాచ్‌లు గెలిచిన ఏకైక బంగ్లాదేశ్ ఆటగాడు ముష్ఫికర్.

 ప్రారంభ జీవితం 
ముష్ఫికర్ రహీమ్ 1987 మే 9న బంగ్లాదేశ్‌లోని బోగ్రాలో మహబూబ్ హబీబ్, రహీమా ఖాతున్ దంపతులకు జన్మించాడు. అతను బోగ్రా జిల్లా పాఠశాలలో తన మాధ్యమిక పాఠశాల విద్యను పూర్తి చేశాడు. క్రికెట్ ఆడుతూ, మధ్యలో జహంగీర్‌నగర్ విశ్వవిద్యాలయంలో చరిత్రను అభ్యసించాడు. అతను, 2012లో మాస్టర్స్ డిగ్రీ పరీక్షలు రాశాడు. 2014లో జన్నతుల్ కిఫాయెత్ మొండిని వివాహం చేసుకున్నాడు మొండి మహ్మదుల్లా భార్య జన్నతుల్ కౌసర్ మిష్తీ సోదరి. ముష్ఫికర్ రహీమ్‌కు, 2018లో మయన్ అనే కుమారుడు కలిగాడు.

 అంతర్జాతీయ కెరీర్ 
ముష్ఫికర్ రహీమ్, 2005లో బంగ్లాదేశ్ ఇంగ్లాండ్ పర్యటనకు ఎంపికయ్యాడు. ఇది బంగ్లాదేశ్ ఇంగ్లండ్‌లో చేసిన మొదటి పర్యటన. వారికి అక్కడ పరిస్తితులు కొత్త. సిరీస్ అంతటా సీమ్ బౌలింగును అసమాన బౌన్స్‌నూ ఎదుర్కొని బ్యాటర్లు కష్టపడ్డారు. ముష్ఫికర్ తన బ్యాటింగ్ శైలిని సన్నాహక మ్యాచ్‌లలో స్వీకరించాడు, విస్డెన్ ప్రకారం "ఎప్పుడూ ఆలస్యంగా, సూటిగా ఆడతాడు". సస్సెక్స్‌పై 63 పరుగులు చేసాడు. వార్మప్ మ్యాచ్‌లలో నార్తాంప్టన్‌షైర్‌పై 115 నాటౌట్ చేశాడు.

మొదట్లో పార్ట్‌టైమ్ వికెట్ కీపర్‌గా జట్టులో పేరున్నప్పటికీ, వార్మప్ మ్యాచ్‌లలో అతని ప్రదర్శనలు లార్డ్స్‌లో జరిగిన మొదటి టెస్ట్‌కు స్పెషలిస్టు బ్యాట్స్‌మన్‌గా కూడా ఎంపికయ్యేందుకు దారితీసింది. 17 ఏళ్ల ముష్ఫికర్ మొదటి ఇన్నింగ్స్‌లో 19 పరుగులు చేశాడు. బంగ్లాదేశ్ 108 పరుగులకే ఆలౌటైంది. రెండంకెల స్కోరు సాధించిన ముగ్గురు బ్యాట్స్‌మెన్‌లలో అతనొకడు. తన చీలమండ నొప్పితో, ఆ పర్యటనలో అతను ఇక ఆడలేదు.

2006లో ఐదు వన్డేల కోసం జింబాబ్వేలో పర్యటించే బంగ్లాదేశ్ జట్టులో ముష్ఫికర్ రహీమ్‌ను తీసుకున్నారు. ఆల్ రౌండర్లు ఫర్హాద్ రెజా, షకీబ్ అల్ హసన్‌లతో పాటు జట్టులో చేరిన ముగ్గురు కొత్త వన్‌డే ఆటగాళ్లలో అతను ఒకడు. అతను జింబాబ్వేపై హరారేలో తన తొలి అర్ధ సెంచరీని సాధించాడు.

అతని మంచి ప్రదర్శన కారణంగా వెస్టిండీస్‌లో జరిగే ప్రపంచ కప్‌కు ఖలీద్ మషూద్ కంటే ముందుగా వికెట్-కీపర్‌గా ఎంపికయ్యేందుకు దారితీసింది.

2007 జులైలో శ్రీలంకతో జరిగిన రెండో టెస్టుకు మషూద్ స్థానంలో ముష్ఫికర్ రహీమ్‌ను తీసుకున్నారు. బంగ్లాదేశ్‌ ఇన్నింగ్స్‌ 90 తేడాతో ఓడిపోయింది.మహ్మద్ అష్రాఫుల్‌తో కలిసి ముష్ఫికర్ రహీం ఆరో వికెట్ భాగస్వామ్యానికి రికార్డు స్థాయిలో 191 పరుగులు చేసాడు. 2007 డిసెంబరులో, బంగ్లాదేశ్ క్రికెట్ బోర్డు (BCB) ముష్ఫికర్ రహీమ్‌కు ఒక సంవత్సరం గ్రేడ్ B (మూడవ శ్రేణి) కాంట్రాక్ట్‌ను మంజూరు చేసింది. ఆ సమయంలో బోర్డ్‌ చేసుకున్న 22 సెంట్రల్ కాంట్రాక్ట్‌లలో ఇది ఒకటి.

2007 ICC క్రికెట్ ప్రపంచ కప్ తరువాత, ముష్ఫికర్ రహీమ్ పేలవమైన ఫామ్‌ ఎదుర్కొన్నాడు. ఐదు ఇన్నింగ్స్‌లలో అతను మొత్తం నాలుగు పరుగులు చేశాడు. ఫలితంగా, దక్షిణాఫ్రికా మూడు వన్‌డేల కోసం మార్చిలో పర్యటించినప్పుడు, మరుసటి నెలలో బంగ్లాదేశ్, ఐదు వన్‌డేల కోసం పాకిస్తాన్‌కు వెళ్లినప్పుడు, ముష్ఫికర్ రహీమ్‌ను తీసేసి ధీమన్ ఘోష్‌ను తీసుకున్నారు.

ముష్ఫికర్‌ను పాకిస్తాన్, భారత్‌లతో ట్రై-సిరీస్‌కు, 2008 ఆసియా కప్‌కూ జట్టులోకి తిరిగి తీసుకున్నారు. 2009 ఏప్రిల్లో 17 కాంట్రాక్టులను  ప్రకటించినపుడు, ముష్ఫికర్ రహీమ్ కాంట్రాక్టును పునరుద్ధరించారు. ముష్ఫికర్ రహీమ్ బంగ్లాదేశ్ మొదటి ఎంపిక 'కీపర్‌గా గుర్తింపు పొందాడు.

 పదవీ విరమణ 
స్టార్ వికెట్ కీపర్-బ్యాటర్ ముష్ఫికర్ రహీమ్ 2022 సెప్టెంబరు 4 న T20Iలకు రిటైర్మెంట్ ప్రకటించాడు. ఇక వన్డేలు, టెస్టులపై దృష్టి పెడతానని నొక్కి చెప్పాడు. ఆస్ట్రేలియాలో టీ20 ప్రపంచకప్‌ ప్రారంభం కావడానికి నెల రోజుల ముందు ముష్ఫికర్ రహీమ్ ఈ నిర్ణయం తీసుకున్నారు.

 అంతర్జాతీయ సెంచరీల జాబితా 
ముష్ఫికర్ రహీమ్ బంగ్లాదేశ్ తరపున మొదటి టెస్టు డబుల్ సెంచరీ సాధించాడు,   టెస్టు మ్యాచ్‌లలో తొమ్మిది సందర్భాలలోను, వన్‌డేలలో తొమ్మిది సందర్భాలలోనూ సెంచరీలు సాధించాడు.
+ముష్ఫికర్ రహీమ్ చేసిన టెస్టు సెంచరీలు   స్కోర్ ప్రత్యర్థులు వేదిక    1 101 జోహుర్ అహ్మద్ చౌదరి స్టేడియం, చటోగ్రామ్  బంగ్లాదేశ్ ఓడిపోయింది  2 200 గాలే అంతర్జాతీయ స్టేడియం, గాలే  డ్రా  3 116 అర్నోస్ వేల్ స్టేడియం, కింగ్‌స్టౌన్  బంగ్లాదేశ్ ఓడిపోయింది  4 159 బేసిన్ రిజర్వ్, వెల్లింగ్టన్  బంగ్లాదేశ్ ఓడిపోయింది  5 127 రాజీవ్ గాంధీ ఇంటర్నేషనల్ స్టేడియం, హైదరాబాద్  బంగ్లాదేశ్ ఓడిపోయింది  6 219 షేర్-ఎ-బంగ్లా నేషనల్ స్టేడియం, ఢాకా  బంగ్లాదేశ్ గెలిచింది  7 203 నాటౌట్ షేర్-ఎ-బంగ్లా నేషనల్ స్టేడియం, ఢాకా  బంగ్లాదేశ్ గెలిచింది  8 105 జోహుర్ అహ్మద్ చౌదరి స్టేడియం, చటోగ్రామ్  డ్రా  9 175 నాటౌట్ షేర్-ఎ-బంగ్లా నేషనల్ స్టేడియం, ఢాకా  బంగ్లాదేశ్ ఓడిపోయింది  10 126 షేర్-ఎ-బంగ్లా నేషనల్ స్టేడియం, ఢాకా  బంగ్లాదేశ్ గెలిచింది 
+One Day International centuries scored by Mushfiqur RahimScoreOpponentsVenue1101Harare Sports Club, HarareBangladesh lost2117Khan Shaheb Osman Ali Stadium, FatullahBangladesh lost3106షేర్-ఎ-బంగ్లా నేషనల్ స్టేడియం, ఢాకాBangladesh won4107షేర్-ఎ-బంగ్లా నేషనల్ స్టేడియం, ఢాకాBangladesh won5110 not outDe Beers Diamond Oval, KimberlyBangladesh lost6144Dubai International Cricket Stadium, DubaiBangladesh won7102 not outTrent Bridge, NottinghamBangladesh lost8125షేర్-ఎ-బంగ్లా నేషనల్ స్టేడియం, ఢాకాBangladesh won9100 not outSylhet International Cricket Stadium, SylhetNo result

 రికార్డులు, విజయాలు 

 2020 ఫిబ్రవరిలో, జింబాబ్వేతో జరిగిన టెస్టు మ్యాచ్‌లో, ముష్ఫికర్ అజేయంగా 203 పరుగులు చేసి, టెస్టు క్రికెట్‌లో మూడు డబుల్ సెంచరీలు సాధించిన మొదటి బంగ్లాదేశ్ బ్యాట్స్‌మెన్‌గా నిలిచాడు. 2018 నవంబరులో అదే జట్టుపై రెండు టెస్టు డబుల్ సెంచరీలు నమోదు చేసిన తొలి వికెట్ కీపర్‌గా నిలిచాడు.  అతను తన ఇన్నింగ్స్‌ను 219 * పరుగులతో ముగించాడు, ఇది టెస్టు క్రికెట్‌లో బంగ్లాదేశ్ బ్యాట్స్‌మన్ చేసిన అత్యధిక వ్యక్తిగత స్కోరు .  ఇన్నింగ్స్ సమయంలో క్రీజులో 589 నిమిషాలు గడిపిన 421 బంతులు ఎదుర్కొన్నారు, ఇది ఒక టెస్టు ఇన్నింగ్స్‌లో బంగ్లాదేశ్ బ్యాట్స్‌మెన్‌గా రికార్డు. 
 2018 నవంబరులో ముష్ఫికర్, టెస్టుల్లో 4,000 పరుగులు చేసిన రెండో బంగ్లాదేశ్ బ్యాట్స్‌మెన్‌గా నిలిచాడు. 
 2022 జనవరిలో వార్షిక ICC అవార్డులలో, అతను 2021 సంవత్సరానికి ICC పురుషుల వన్‌డే టీమ్ ఆఫ్ ది ఇయర్‌లో స్థానం పొందాడు.

 క్రమశిక్షణా సమస్యలు 
బంగబంధు T20 కప్ ఎలిమినేటర్‌లో ముష్ఫికర్ రహీమ్, నసుమ్ అహ్మద్‌ ఇద్దరూ ఒకే క్యాచ్‌ కోసం ప్రయత్నించిన సంఘటన తర్వాత, నసుమ్‌ను కొట్టడానికి ప్రయత్నించాడు. ఫీల్డర్లిద్దరూ ఢీకొనకుండా తప్పించుకోగా, ముష్ఫికర్ రహీమ్ క్యాచ్ పట్టాడు. బెక్సిమ్‌కో ఢాకా కెప్టెన్‌గా ఉన్న ముష్ఫికర్ రహీమ్, అతని సహచరుడిపై కోపగించి, కొడతానని బెదిరించాడు. ఈ ఘటనకు సంబంధించిన వీడియో, ట్విట్టర్‌లో వైరల్‌గా మారింది.  ముష్ఫికర్ రహీమ్ అతని సహచరుడికి క్షమాపణలు చెప్పాడు. BCB ముష్ఫికర్ రహీమ్‌కు అతని మ్యాచ్ ఫీజులో 25% జరిమానా విధించి, అతనికి ఒక డీమెరిట్ పాయింట్‌ను జారీ చేసింది. 

 మూలాలు 

వర్గం:వికెట్ కీపర్లు
వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1987 జననాలు